laion/Wikipedia-Exotic huggingface dataset:
Life Happens

Life Happens הוא מיני אלבום של הזמרת הישראלית אסתר רדא. המיני אלבום, שיצא להורדה חינמית ברשת בטרם יציאתו הרשמית להפצה מסחרית, זכה להצלחה מסחרית רבה לאחר ששיר הנושא מתוכו, Life Happens, נכנס לפלייליסט גלגלצ. האלבום כולל 4 רצועות (מיני אלבום) אשר נכתבו והולחנו על ידי רדא עצמה, את האלבום הפיקו סאבו וקותי והוא זכה לתשבחות רבות. ב-4 בדצמבר 2012, מעט לפני שחרור המיני אלבום, רדא שחררה את הסינגל הראשי מהאלבום, Life Happens. הסינגל זכה להצלחה מפתיעה והשמעות רבות ברדיו, כולל דירוג במקום הראשון במצעד השבועי של גלגלצ, כחצי שנה לאחר שחרור המיני אלבום. הקליפ לשיר, בבימוי גל מוג'ה, שוחרר ב-28 באפריל 2013 וזכה גם הוא להצלחה. הוא זכה בתואר "קליפ השנה" לפי אתר Mako, ואף שודר בתחנות MTV באירופה וVH-1 באנגליה. ב-9 בינואר 2013 שוחרר הסינגל השני, Anything From You. ב-26 בפברואר 2013 שוחרר הסינגל השלישי, Could it Be. גם סינגל הזה זכה להצלחה ולהשמעות רבות והתמקם במקום החמישי במצעד השבועי של גלגלצ. מידע על האלבום Life Happens באתר MusicBrainz בכורה: האזינו לאי.פי של אסתר רדא במלואו, באתר וואלה, 21 בינואר 2013 עמי פרידמן, אסתר המלכה, באתר nrg‏, 25 בינואר 2013 עמי פרידמן, אסתר המלכה, באתר nrg‏, 25 בינואר 2013 נועה הרשקוביץ‏, עדי אולמנסקי ואסתר רדא: ההבטחות הגדולות של האינדי המקומי, באתר וואלה, 29 בינואר 2013 ערן גלובוס, ״אסתר רדא – אינדי סיטי ירושלים (סיקור הופעה + ראיון)״, Andy Was Wrong, ב-3 באוגוסט 2013 אסף נבו, ״מצעד סיכום השנה במוזיקה הישראלית: אייל גולן זמר השנה עם שיר השנה "כל החלומות"״, באתר mako, ב-4 בספטמבר 2013 ערן גלובוס, ״טרי פויזן – Gorgeous״, Andy Was Wrong, ב-15 ביולי 2013
פעילות על-טבעית: המסומנים

פעילות על-טבעית: המסומנים (באנגלית: Paranormal Activity: The Marked Ones) הוא סרט אימה על-טבעי אמריקאי, החמישי בסדרת סרטי פעילות על-טבעית. הסרט נכתב ובוים על ידי כריסטופר ב. לאנדון. הסרט יצא לבתי הקולנוע בינואר 2014. הסרט הוא ספין אוף של זכיינית הסרט המקורי. הסיפור מתחיל בחודש יוני 2012, במסיבה באוקסנרד, קליפורניה. לאחר שאישה מתה בדירה מתחת לזו שהתקיימה בה המסיבה, כמה מהחוגגים לקחו מצלמה כדי לראות ולחקור את מה שקרה. הם מגלים פריטים הקשורים לטקסי כישוף, וגם את הקלטות שהיו חסרות בפעילות על-טבעית 3. כאשר ג'סי (אנדרו ג'ייקובס), מגלה סימן של נשיכה בלתי-אנושית על הזרוע שלו, כוחות מוזרים מתחילים לרדוף אחריו בזמן שמקרוביו של ג'סי מנסים להציל אותו. אנדרו ג'ייקובס - ג'סי ריצ'רד קברל - ארתורו קארלוס פראטס - אוסקר גבריאלה וולש - מריסול מולי אפריים - אלי ריי קלואי קסנג'רי - קייטי הצעירה ג'סיקה טיילר בראון - קריסטי הצעירה אנה האצ'יסון - ג'ולס לודן פרן קרנז - מרטי מיקלסקי ג'סי ויליאמס - הולדן מקרה ריצ'רד ג'נקינס - ריצ'רד סיטרסון בראדלי ויטפורד - סטיב האדלי בריאן וייט - דניאל טרומן איימי אקר - ונדי לין הסרט הוכרז עוד באפריל 2012, ונמסר כי יהיה סרט המשך בזכויות היוצרים של הסרט פעילות על-טבעית 4, אולם את ההכרזה היה ניתן לראות רק בבתי הקולנוע. למרות שהסרט יהיה בעיקר לשוק הלטיני, הוא לא יהיה בשפה הספרדית. כריסטופר לאנדון, מי שכתב את התסריט של שלושת הסרטים הקודמים בסדרה: פעילות על-טבעית 2, פעילות על-טבעית 3 ופעילות על-טבעית 4, הוכרז כזה שיכתוב ויביים את הסרט, שמתואר כ"בן דוד" של הסדרה, בניגוד להמשך ישיר או פרי-קוול. הכוונה היא שעלילת הסרט דומה לעלילות הקודמות, אולם המאורעות והשחקנים ברובם הם שחקנים שונים. אם כן המאורעות החדשים מתרחשים בצמוד לעלילת הסרט הרביעי, השחקן הראשי ג'סי בסופו של הסרט נרצח בידי הישות אשר רודפת אותו ובמקביל בפעילות על טבעית 4 אותה ישות הורגת גם את השחקנים המשניים כך שהעלילות מתרחשות במקביל. פעילות על-טבעית: המסומנים יצא לאקרנים ב-3 בינואר 2014 בבתי הקולנוע בארצות הברית וקנדה. בישראל יצא לבתי הקולנוע ב-9 בינואר 2014. תאריך השחרור נדחה לינואר בשל כך שההפקה והעריכה של הסרט ארוכים יותר משל הסרטים הקודמים בסדרה. פעילות על-טבעית (סדרת סרטים) אתר האינטרנט הרשמי של פעילות על-טבעית: המסומנים "פעילות על-טבעית: המסומנים", במסד הנתונים הקולנועיים IMDb (באנגלית) "פעילות על-טבעית: המסומנים", באתר נטפליקס "פעילות על-טבעית: המסומנים", באתר AllMovie (באנגלית) "פעילות על-טבעית: המסומנים", באתר Rotten Tomatoes (באנגלית) "פעילות על-טבעית: המסומנים", באתר Box Office Mojo (באנגלית) "פעילות על-טבעית: המסומנים", באתר Metacritic (באנגלית) "פעילות על-טבעית: המסומנים", במסד הנתונים הקולנועיים KinoPoisk (ברוסית) אתר הסרט פעילות על-טבעית: המסומנים דור בביוף, ״בום שניצל: המתיחה של ״פעילות על טבעית: המסומנים״ מפחידה יותר מהסרט עצמו״, אתר אנשי הספר, 9 בינואר 2014.
סטוריבורד

סְטוֹרִיבּוֹרְד (באנגלית: Storyboard; בתרגום חופשי: תרחיש[דרושה הבהרה]) הוא תכנון גרפי מוקדם לצורך צפייה טרום-חזותית בהפקות ותכנונים מסוגים רבים בתעשיות שונות. תהליך הסטוריבורד מורכב ואורך זמן רב. הסטוריבורד הומצא על ידי חברת וולט דיסני בשנות ה-30. סטוריבורד שימש לראשונה עבור הסרט הקצר שלושה חזירונים קטנים. הסרט חלף עם הרוח היה הראשון שעשה שימוש מלא בסטוריבורד. מ-1940 הסטוריבורד שימש גם לסרטי לייב-אקשן, אך בשיטה מעט שונה.[דרושה הבהרה] פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תכנון גרפי אינו נפוץ בתיאטרון. מפיק התיאטרון הרוסי קונסטנטין סטניסלבסקי היה מהיחידים אשר השתמשו בתכנון למחזות והצגות. הסטוריבורד נוצר עבור סרטים מונפשים, ומאז יצירתו משמש כאמצעי המרכזי שעוזר להפיק סרטים וסדרות מונפשות. הנפשת הסטוריבורד מורכבת מציורים מוקדמים, דיאלוגים והערות. באולפני האנימציה הגדולים נפוץ השימוש בסטוריבורד. השימוש בסטוריבורד הפך לפחות נפוץ בעקבות המעבר להנפשה ממוחשבת שאינה מצריכה[דרושה הבהרה] סטוריבורד. השימוש בסטוריבורד בסרטי לייב-אקשן נעשה כדי ליצור טייזרים מוקדמים ופרסומות לטלוויזיה בקלות. הסטוריבורד חוסך עלויות הפקה ומוזיל יצירת סרטים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מספר קומיקסאים משתמשים בתכנון ליצירת הקומיקס שלהם בשיטה מעט שונה, השימוש כך אינו נפוץ וקורה לעיתים נדירות בקרוס-אוברים על מנת להזיל את ההפקה. [דרושה הבהרה] פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשאר התחומים. היתרון הגדול בשימוש הוא הוזלת ההפקה. יתרון נוסף הוא שינויים בעלילה שיכולים להתבצע ברגע מבלי לעבור על תהליך ההפקה שנית[דרושה הבהרה]. יתרונות נוספים רבים קיימים בייחוד להנפשה. בלייב-אקשן קיימים כמה וכמה חסרונות.[דרושה הבהרה] מדיה וקבצים בנושא סטוריבורד בוויקישיתוף
ברניקי הרביעית

ברניקי הרביעית (ביוונית: Βερενίκη; נולדה בשנת 77 לפנה"ס, נרצחה בשנת 55 לפנה"ס) הייתה מלכה מצרית מבית תלמי לתקופה קצרה בין השנים 55-58 לפנה"ס. ברניקי הייתה בתו של תלמי השנים עשר מקלאופטרה החמישית. כנראה בתו הבכורה. היא הייתה אחותה של קלאופטרה השביעית שהייתה אהובתם של יוליוס קיסר ומרקוס אנטוניוס וכן ארסינואי הרביעית, תלמי השלושה עשר ותלמי הארבעה עשר. ייתכן והייתה לה אחות נוספת בכורה קלאופטרה השישית אבל קיומה של זאת אינו מוסכם על דעת כל החוקרים. המלומד היווני סטראבון שהיה בן תקופתה קרא לברניקי בת בכורה, וזה כינוי שניתן רק לילד הבכור החוקי של השליט. בשנת 58 לפנה"ס העביר טריבון הפלבס פובליוס קלודיוס פולכר שהיה בן חסותו של מרקוס ליקיניוס קראסוס, חוק ברומא ההופך את קפריסין לפרובינקיה של רומא. ההצדקה של רומא למעשיה הייתה שתלמי מלך קפריסין היה מאוד עשיר ולא השתמש בעושרו. כדי לדחוק את רגליו של מרקוס קאטו, שהתנגד לטריאומווירט, שקראסוס היה חלק ממנו, נשלח קאטו לקפריסין ומונה למושל האי. לפי הגרסה הרשמית קאטו הציע למלך קפריסין בתמורה לממלכתו את תפקיד הכהן הגדול במקדש אפרודיטה בפאפוס. תלמי סירב להצעה והתאבד. כל אוצרותיו הועברו לרומא. העם המצרי לא היה מרוצה מחוסר תמיכתו של תלמי השנים עשר באחיו ובמניעת הכיבוש ומרד בו. הרקע למרידות היו גם המיסים הגבוהים שהוטלו על העם המצרי כדי לשלם שוחד לרומא והגידול המשמעותי ביוקר המחיה. המרד הביא לבריחתו של תלמי לרומא כנראה יחד עם בתו קלאופטרה השביעית כדי לחפש מקום מבטחים. במקומו עלתה לשלטון במצרים בתו ברניקי הרביעית היא שלטה ביחד עם אחותה (ואולי אמה) קלאופטרה השישית טריפיאנה. בשנת 57 לפנה"ס, שנה לאחר מכן מתה קלאופטרה טריפיאנה וברניקי הרביעית בגיל 20 הפכה להיות השליטה היחידה במצרים. כנראה שהיא שלטה לבדה עד שנת 55 לפנה"ס. בגלל היותה שליטה יחידה, הציפייה ממנה הייתה שהיא תינשא כדי שתוכל למלוך במשותף עם גבר לצידה. כשלא עשתה זאת היא הוכרחה על ידי הקונסולים שלה להינשא לנסיך מבית סלאוקוס, סלאוקוס השביעי ("פילומטור" או "קיביוסאקטס"), אבל היא רצחה אותו זמן קצר לאחר נישואיהם ונשארה שליטה יחידה. העם באלכסנדריה דאג ששלטון בית תלמי ייפול בגלל התנהגותה הטיפשית של ברניקי וכן בגלל תשומת הלב הרבה שהיא הקדישה לנושאי אופנה ומותרות שהביא לעליה בהוצאות. בשנת 56 לפנה"ס היא נישאה לארכלאוס (אנ') שהיה הכוהן הגדול בקומנה (Comana) בקפדוקיה. על פי סטראבון הוא היה בנו של המצביא היווני ארכלאוס. הוא טען שהוא בנו של מיתרידטס השישי, מלך פונטוס. לא ברור האם היה שותף לשלטון. בשנת 55 לפנה"ס שילם תלמי למצביא הרומי אולוס גביניוס סך של 10,000 טאלנטים כדי שיפלוש למצרים ויסייע לו לחזור לשלטון. כשנכנס לארמון הוציא את ברניקי הרביעית ואת תומכיה להורג. על פי סטראבון ארכלאוס שהיה מיודד עם גביניוס נהרג בקרבות. לא ידוע על ילדים שנולדו מנישואים אלה. מדיה וקבצים בנושא ברניקי הרביעית בוויקישיתוף Berenice IV באתר PTOLEMAIC DYNASTY ברניקי הרביעית, באתר אנציקלופדיה בריטניקה (באנגלית) Berenice III, Ptolemy X Alexander II, Ptolemy XI Auletes ,Edwyn R. Bevan
טרומאה

הר טרומאה (ביפנית: 樽前山 – "טרומאה-זן") הוא הר געש שכבתי אנדזיטי פעיל באי בדרום מערב האי הוקאידו ביפן. גובה ההר 1,041 מטרים והוא חלק מהפארק הלאומי שיקוצו-טויה (支笏洞爺国立公園) ובקרבה לערים טומאקומאי וצ'יטוסה שמהם ניתן לראותו בבירור. הר הגעש טרומאה הוא חלק מקלדרה גדולה הקרויה קלדרת שיקוצו (支笏カルデラ) שממדיה הם 13 X ‏ 15 קילומטרים, שמי אגם שיקוצו ממלאים את מרבית שטחה. הקלדרה נוצרה בהתפרצות געשית גדולה בתקופת הרביעון לפני 34,000 עד 31,000 שנים. ההר שוכן על השוליים הדרום מזרחיים של הקלדרה וצפונה לו בתוך הקלדרה יש שני הר געש רדומים. הר פופפושי (風不死) במרחק כ-3.5 קילומטרים ממנו והר אניווה (恵庭) מהצד השני של הקלדרה. בעוד שאין רישומים על התפרצויות שמקורם בהר פופפושי והרישומים על הר אניווה מספרים על התפרצויות מינוריות, שהאחרונה בהן הייתה במאה ה-17, הר טרומאה היה המקור להתפרצויות הגדולות ביותר בתולדות הוקאידו בשנים 1667 ו-1739. בפסגת ההר יש קלדרה ברוחב של 1.5 קילומטרים שנוצרה בהתפרצויות אלו ובה כיפת לבה שטוחה שנוצרה בהתפרצות של 1909 וגדלה מאז. אל שולי הקלדרה מוביל שביל מסומן המגיע אל היגאשי-דאקה, הנקודה הגבוהה ביותר בשולי הקלדרה. העדויות הגאולוגית מוכיחות כי זרמים פירוקלסטיים שמקורם בהר טרומאה, הגיעו עד לחוף האוקיינוס. ההתפרצויות הגדולות ביותר בהר התחוללו בשנים 1667 ו-1737 שהיו התפרצויות פליניאניות, מדד התפרצות געשית (VEI)‏ 5 והן אחראיות לצורתו הנוכחית של ההר, ובשנת 1909 (מדד התפרצות 3). התפרצויות נוספות התרחשו בשנים 1921-1919‏, 1923‏, 1926‏, 1933‏, 1936‏, 1944‏, 1951‏, 1955-1953‏ ו-1978. ההתפרצות האחרונה, נכון ל-2013, הייתה התפרצות פריאטית בפברואר 1981. ההר הוכרז כ"רכוש תרבותי מוכרז של הוקאידו" (北海道指定文化財) והוא אתר פופולרי למטפסי הרים. הטיפוס עליו בשביל מסומן קל ואפשר לטייל לאורך כל שולי הקלדרה (הלוע). למרגלות הר טרומאה בצידו הצפון-מערבי יש מערה מרשימה שקירותיה מכוסים באזוב (קוקה-נו-דומון). מדיה וקבצים בנושא טרומאה בוויקישיתוף Tarumae-san, Japan Shikotsu Mount Tarumae Shikotsu Mt. Tarumae (樽前山）
גארפילד הופך לאמיתי

גארפילד הופך לאמיתי (באנגלית: Garfield Gets Real) הוא סרט הנפשה ממוחשבת משנת 2007, בכיכובה של הדמות גארפילד מקומיקס בעל אותו שם. הסרט הופק על ידי ג'ים דייוויס. הוא נכתב על ידי יוצרו של גארפילד, ג'ים דייוויס, שהחל לעבוד על התסריט בסתיו 1996. זהו סרט האנימציה המלא הראשון של גארפילד מאז פרק הטלוויזיה האחרון ששודר בשנת 1995. הסרט יצא לאקרנים ב-9 באוגוסט 2007, וה-DVD נמכר החל מ-20 בנובמבר 2007. גארפילד חי עם הכלב אודי ובעליו ג'ון בעיר פרוורית המאוכלסת על ידי דמויות מצוירות בתוך רצועת עולם הקומיקס. גארפילד הוא כוכב הקומיקס, ושגרת חייו אינה משתנה מה שגורם לו להשתעמם ולהיות מתוסכל מחייו. יום אחד במהלך צילומים לקומיקס, נפער חור בקיר של אולפני הצילומים המוביל אל העולם האמיתי, כאשר גארפילד מביט בעגלת נקניקיות הוא חושק בהן וקופץ מהחור כאשר בעקבותיו הכלב אודי. זמן קצר לאחר שגארפילד ואודי עוברים לעולם האמיתי הם מתחילים להבין את הקשיים היום-יומיים האמיתיים. במהלך טיול בפארק העירוני בעולם האמיתי גארפילד פוגש בחתול רחוב בשם שקי אשר מזמין אותו לארוחת ערב עם חבריו, גארפילד פוגש בחבריו - חתול וחתולה זמרים המעלים מופע ובכך משיגים את מזונם. מאוחר יותר, כשעולה הירח ומגיע הערב, גארפילד נאלץ לישון בבית הרוס. בעקבות הקשיים שעובר גארפילד הוא מתחיל יותר ויותר לרצות לחזור לעיתון, ומבין שבלעדיו אין קומיקס ומכך יוצא להציל את עולמו. גארפילד ואודי מתחילים לעבור בחינות רבות וקשיים באותו הזמן על מנת לקבל את הרצועה בחזרה, בזכות מכונה שממציאים חבריו של גארפילד מעולם הקומיקס הוא מצליח לחזור ולהבין את משמעות חייו. בנוסף, גארפילד מחליט להעניק לחבריו שפגש בעולם האמיתי פינת קומיקס משלהם על מנת שלא ימשיכו לגור ברחובות. הסרט זכה לביקורות שליליות רבות ומעריצי הקומיקס התאכזבו ממנו. המבקרים אמרו כי הדמויות חביבות לעיתים נדירות וגארפילד אינו אותו גארפילד אהוב. ב-17 באוקטובר 2008 יצא משחק פעולה ממוחשב "גארפילד הופך לאמיתי" עבור Wii, המבוסס על הסרט. ב-21 ביולי 2009 המשחק יצא עבור DS. שם המשחק זהה לשם הסרט - "גארפילד הופך לאמיתי". "גארפילד הופך לאמיתי", במסד הנתונים הקולנועיים IMDb (באנגלית) "גארפילד הופך לאמיתי", באתר נטפליקס "גארפילד הופך לאמיתי", באתר AllMovie (באנגלית) "גארפילד הופך לאמיתי", באתר Rotten Tomatoes (באנגלית) "גארפילד הופך לאמיתי", תסריט הסרט באתר Scripts.com (באנגלית) "גארפילד הופך לאמיתי", במסד הנתונים הקולנועיים KinoPoisk (ברוסית) "גארפילד הופך לאמיתי", באתר Gamespot "גארפילד הופך לאמיתי", באתר Amazon.com גארפילד הופך לאמיתי (Nintendo Wii) באתר GameFAQs גארפילנד הופך לאמיתי (Nintendo Wii), באתר IGN Garfield Gets Real - Release Information for Wii [1] גארפילד הופך לאמיתי (Nintendo DS) באתר GameFAQs גארפילד הופך לאמיתי (Nintendo DS), באתר IGN Garfield Gets Real - Release Information for DS [2]
ספרמטוגנזה

ספרמטוגנזה (באנגלית: Spermatogenesis) הוא תהליך יצירת תאי זרע. ראשית התהוות תאי המין בעובר מתרחשת בין השבוע השביעי לשמיני. בשבוע העשירי מתפתחים איברי הרבייה וכך נקבע מין העובר. ירידת האשכים לשק האשכים מתרחשת בחודש השביעי להיריון, וההבשלה המינית בגיל ההתבגרות. בבגרות המינית מופרש ההורמון GnRH מההיפותלמוס. ההורמון מעורר הפרשת הורמוני מין מההיפופיזה (התהליך המקביל אצל האישה הוא עירור הזקיק השחלתי). ההורמון הראשון הוא הורמון מחלמן (LH), שמעורר את תאי ליידיג (התאים שנמצאים מחוץ לסמינל טיובולס שבאוניות האשך) להפריש טסטוסטרון. הטסטוסטרון הוא ההורמון האנדרוגני העיקרי במערכת הרבייה הזכרית. ההורמון מעודד ספרמטוגנזה וכמו כן משפיע על המוח (במוח הוא הופך לאסטרוגן). הורמון שני שמופרש מההיפופיזה הוא הורמון מעורר זקיק (FSH). ההורמון מעורר את תאי סרטולי להפריש הורמון קושר אנדרוגנים (ABP) וגם הורמון אינהיבין שמעכב את הפרשת FSH (כמשוב שלילי). שלב ראשון - הספרמטוגוניום עובר מיטוזה לשני ספרמטוציטים ראשונים. כל תא ספרמטוציט הוא דיפלואידי בעל 2n כרומוזומים (23X2). שלב שני - הספרמטוציט הראשוני משתכפל בתהליך מיוזה 1 ועובר הפחתה ל-n כרומוזומים (23 זוגות כרומוזומים). בשלב זה הספרמטוציט הראשוני הופך לשני ספרמטוציטים שניוניים, הפלואידים. שלב שלישי - כל ספרמטוציט שניוני עובר מיוזה נוספת כדי להפריד את זוגות הכרומוזומים לשרשרת בודדת. כל ספרמטוציט שניוני הופך לארבע ספרמטידס. שלב רביעי - ספרמיוגנזיס. בשלב זה, התא מגדל זנב וגדל לשלב בו הוא יכול לנוע. שלב חמישי - הספרמטידס מבשילים כ-14 יום בצינור עילית האשך. במהלך ההבשלה האקרוזום (ראש התא) צובר כולסטרול וחלבונים. כשתוספת זו תוסר, יגדל כושר התנועה של התא והוא יהפוך לאקטיבי יותר. תהליך הספרמטוגנזה מתרחש בצינוריות הזרע שבאונות האשך. בכל אשך ישנן בין 200-300 אוניות, ובכל אונית כ-3 צינוריות. הצינוריות מתנקזות אל רשת האשך (Rete testis) ומשם אל עילית האשך. אורך צינור עילית האשך (שלב חמישי בספרמטוגנזה) הוא כ-6 מטרים. אורך צינור הזרע הוא כ-45 סנטימטרים והוא מתחיל מעילית האשך ונגמר באמפולת הזרע. שלוש בלוטות מין אחראיות ליצירת נוזל הזרע המגן על תאי הזרע: שלפוחיות הזרע (seminal vesicles) מייצרות כ-60% מנוזל המכיל פרוקטוז, פרוסטגלנדינים וחלבונים. בלוטת הערמונית (prostate) מייצרת חומצת לימון, היאלרונידאז, ליזוזים (מערכת חיסון), עמילאז, PSA ממיס קרישיות. בלוטת קאופר (Bulborethal glands) מייצרת נוזל המגן מפני חומציות. מיוזה מיטוזה ספירת זרע אואוגנזה ספרמטוגנזה, באתר אנציקלופדיה בריטניקה (באנגלית) תאי זרע, יצירה, דף שער בספרייה הלאומית C.Y. Cheng, D.D. Mruk, Brenner's Encyclopedia of Genetics (Second Edition),Spermatogenesis, Mammals
דמויי אליגטור

דמויי אליגטור (שם מדעי: Alligatoroidea) היא על-משפחה של תנינאים שהתפתחה בקרטיקון עליון. כיום היא מוגדרת כענף של האליגטור אמריקאי (Alligator mississippiensis), וכל התנינאים שקרובים אליו יותר מאשר אל תנין היאור (Crocodylus niloticus) או אל הגוויאל ההודי (Gavialis gangeticus) - המשוייכים לקבוצה לונגירוסטרס (Longirostres). העל-משפחה כוללת כיום את משפחת האליגטוריים, המצויים (למעט אליגטור סיני) לאורך אמריקה וכן תנינאי עבר שנכחדו דוגמת הדיינוסוכוס והליידיוסוכוס. הדיינוסוכוס היה תנינאי ענק (אורכו: 8–12 מטר ומשקלו יכול להגיע אף ל-8.5 טונות) באמריקה הצפונית שטרף בעיקר צבי ים ודינוזאורים. סוג ללא מקור ליידיוסוכוס (Leidyosuchus) - נכחד סוג ללא מקור Tadzhikosuchus - נכחד סוג ללא מקור דיינוסוכוס (Deinosuchus) - נכחד משפחה Diplocynodontinae - נכחדה. בה הדיפלוקיינודון קבוצה Globidonta סוג ללא מקור Acynodon - נכחד סוג ללא מקור Stangerochampsa - נכחד סוג ללא מקור Albertochampsa - נכחד סוג ללא מקור ברכיצ'יימפסה (Brachychampsa) - נכחד משפחה אליגטוריים (Alligatoridae) אליגטור אמריקאי קיימן שחור עוד אליגטור אמריקאי שחזור של דיינוסוכוס קיימן ז'קרה אליגטור סיני מדיה וקבצים בנושא דמויי אליגטור בוויקישיתוף דמויי אליגטור, באתר האנציקלופדיה של החיים (באנגלית) Brochu, Christopher A. (במאי 2003). "Phylogenetic approaches toward crocodylian history". Annual Review of Earth and Planetary Sciences. 31: 360. doi:10.1146/annurev.earth.31.100901.141308. {{cite journal}}: (עזרה) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
הרפתקאות רוקי ובולווינקל

הרפתקאות רוקי ובולווינקל (באנגלית: The Adventures of Rocky and Bullwinkle) הוא סרט קומדיה בשילוב אנימציה משנת 2000 שהופק על ידי סרטי יוניברסל ויצא לקולנוע. הסרט מבוסס על סדרת האנימציה רוקי ובולווינקל. העלילה עוסקת ברוקי ובולווינקל שמנסים לעזור לסוכנת חשאית לעצור תוכנית רשע של האויבים שלהם, בוריס ונטאשה ומנהיג "אל פחד". הסרט היה לכישלון קופתי גדול כאשר תקציב הסרט היה 76 מיליון דולר אל מול הכנסות בגובה 35.1 מיליון דולר בלבד. לאחר שהסדרה שלהם מ-1964 בוטלה, חיו רוקי הסנאי המעופף ובולווינקל האייל בשידורים חוזרים, בעקבות כך העיירה שלהם נהרסה והעצים ביער נכרתו. בינתיים מנהיג אל-פחד ועוזריו בוריס ונטאשה יצאו ממסך הטלוויזיה כדי לשלוט בטלוויזיה בכבלים ולהפוך לנשיא ארצות הברית. בעקבות זאת, יצאו רוקי ובולווינקל מעולמם המצויר כדי לעזור לסוכנת ה-FBI, קרן סימפתיה, על מנת לעצור תוכנית מרושעת של מנהיג "אל פחד" ועוזריו בוריס ונטאשה לשלוט בעולם, ויחד הם נוסעים ברחבי אמריקה, מתחמקים מהמלכודות של בוריס ונטאשה ונתקלים בהרפקאות מצחיקות. אתר האינטרנט הרשמי של הרפתקאות רוקי ובולווינקל (באנגלית) "הרפתקאות רוקי ובולווינקל", במסד הנתונים הקולנועיים IMDb (באנגלית) "הרפתקאות רוקי ובולווינקל", באתר נטפליקס "הרפתקאות רוקי ובולווינקל", באתר AllMovie (באנגלית) "הרפתקאות רוקי ובולווינקל", באתר Rotten Tomatoes (באנגלית) "הרפתקאות רוקי ובולווינקל", באתר Box Office Mojo (באנגלית) "הרפתקאות רוקי ובולווינקל", באתר Metacritic (באנגלית) "הרפתקאות רוקי ובולווינקל", באתר אידיבי "הרפתקאות רוקי ובולווינקל", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
פרדיננד

האם התכוונתם ל... שליטים בחצי האי האיברי: מלכי אראגון: פרננדו הראשון, מלך אראגון – מכונה "פרדיננד שוחר הצדק" 1379–1416, עלה לשלטון בשנת 1412. פרננדו השני, מלך אראגון – מכונה "הקתולי", בעלה של איזבלה הראשונה, מלכת קסטיליה - 1452–1516 מלך ארגון משנת 1479. (הוא גם פרננדו החמישי, מלך קסטיליה ופרננדו השלישי, מלך נאפולי) מלכי ספרד: פרננדו השישי, מלך ספרד – 1712–1759, מלך בשנת 1746. פרננדו השביעי, מלך ספרד – 1784–1833, מלך בשנת 1808. מלכי פורטוגל: פרננדו הראשון, מלך פורטוגל פרננדו השני, מלך פורטוגל – 1816–1885, עלה לשלטון בשנת 1837. מלכי קסטיליה ולאון: פרננדו הראשון, מלך לאון – מכונה "פרננדו הגדול" - 1000–1065, עלה לשלטון בשנת 1037. פרננדו השני, מלך לאון פרננדו השלישי, מלך קסטיליה – "פרננדו הקדוש" - 1198–1252, הפך מלך קסטיליה בשנת 1217 ומלך לאון בשנת 1230. פרננדו הרביעי, מלך קסטיליה – 1285–1312, מלך 1295. פרננדו החמישי, מלך קסטיליה – הוא פרננדו השני, מלך אראגון. מלך לצדה של המלכה איזבלה (1474–1504). עוצר במקומה של בתו חואנה (1506–1516). שליטי אוסטריה, גרמניה והאימפריה הרומית הקדושה: הקרדינל-אינפנטה פרננדו מאוסטריה – קרדינל אינפנטה - 1618–1641 פרדיננד הראשון, קיסר אוסטריה – 1793–1875; הפך קיסר בשנת 1835. פרדיננד השני, ארכידוכס אוסטריה – מושל טירול ובהמשך שליט אוסטריה. פרנץ פרדיננד, ארכידוכס אוסטריה – נרצח בסרייבו בשנת 1914. פרדיננד, דוכס בראונשווייג – 1721–1792. פרדיננד הראשון, קיסר האימפריה הרומית הקדושה – 1503–1564; הפך קיסר בשנת 1556. פרדיננד השני, קיסר האימפריה הרומית הקדושה – 1578–1637; הפך קיסר בשנת 1619. פרדיננד השלישי, קיסר האימפריה הרומית הקדושה – 1608–1657; הפך קיסר בשנת 1637. שליטי איטליה: מלכי נאפולי: פרדיננדו הראשון, מלך נאפולי – לערך 1424–1494; הומלך 1458. פרדיננדו השני, מלך נאפולי – 1469–1496; הומלך 1495. פרננדו השלישי, מלך נאפולי – הוא פרננדו השני, מלך אראגון 1452–1516. פרננדו הרביעי, מלך נאפולי – 1751–1825; הומלך 1759 ידוע גם כפרננדו הראשון, מלך שתי הסיציליות. שליטי פארמה: פרדיננדו, דוכס פארמה – 1751–1802; הפך דוכס בשנת 1765. שליטי סיציליה: פרננדו הראשון, מלך שתי הסיציליות - ראו "פרננדו הרביעי, מלך נאפולי". פרננדו השני, מלך שתי הסיציליות – 1810–1859; הומלך 1830. שליטי טוסקנה: פרדיננד הראשון, דוכס טוסקנה – 1549–1609; היה דוכס בין השנים 1587–1609 פרדיננד השני, דוכס טוסקנה – 1610–1670; היה דוכס בין השנים 1621–1670 פרדיננד השלישי, הדוכס הגדול של טוסקנה – 1769–1824; הפך דוכס בשנת 1790. פרדיננד הרביעי, הדוכס הגדול של טוסקנה – נולד בשנת 1835; דוכס בין השנים 1859–1860. שליטים במדינות מזרח אירופה: פרדיננד הראשון, מלך בולגריה – נולד בשנת 1861; מלך בין 1887 ל-1918. פרדיננד הראשון, מלך רומניה – נולד בשנת 1865; מלך בין 1914 ל-1927. משמעויות אחרות: פרדיננד מגלן – מגלה ארצות פרדיננד (בירה) – סוג בירה. פרנץ פרדיננד (להקה) – להקה סקוטית ריו פרדיננד – שחקן כדורגל בקבוצת הפרמייר ליג, מנצ'סטר יונייטד. פרדיננד (בולגריה) – שמה הקודם של העיר מונטנה (בולגריה) פרדיננד – משחית טנקים מתקופת מלחמת העולם השנייה
סאנס אולף

מועדון כדורגל סאנס אולף (בנורווגית: Sandnes Ulf) הוא מועדון כדורגל המשחק בעיר סאנס (אנ') במחוז רוגלנד שבנורווגיה. המועדון משחק בליגה הנורווגית השנייה (אנ'). המועדון נוסד בשנת 1911. עד שנת 1937 היו ליגות אזוריות בנורווגיה ולא הייתה ליגה ארצית. המועדון שיחק בליגה אזורית עד שנת 1937. בשנת 1937 הוקמה הליגה הראשונה הארצית בנורווגיה והמועדון שיחק בליגה זו בשתי העונות הראשונות 1937/1938 ו- 1938/1939. מעונת 1939/1940 ועד עונת 2011 המועדון שיחק לסירוגין בליגה השנייה, בליגה השלישית ובליגה הרביעית בנורווגיה. בעונת 2011 שיחק בסיבוב הראשון בגביע הנורווגי וניצח את קבוצת ברוד מהליגה הרביעית בנורווגיה 0-1. בסיבוב השני ניצח את קבוצת וידאר מהליגה השלישית בנורווגיה 0-2. בסיבוב השלישי הפסיד לקבוצת ויקינג 2-0. בסוף עונת 2011 הגיע למקום השני בליגה השנייה בנורווגיה ועלה לליגת העל של נורווגיה. הקבוצה שיחקה 3 עונות בליגת העל מעונת 2012 ועד עונת 2014. בעונת 2012 שיחקה בסיבוב הראשון בגביע הנורווגי והפסידה לקבוצת סטאל ירפלאנד מהליגה הרביעית בנורווגיה 2-1 וסיימה את ליגת העל במקום 14 מתוך 16 קבוצות. בעונת 2013 שיחקה בסיבוב הראשון בגביע הנורווגי וניצחה את קבוצת אבלדסנס מהליגה החמישית בנורווגיה 1-7. בסיבוב השני בגביע הפסידה לקבוצת פלקריי מהליגה השלישית בנורווגיה 2-0 וסיימה את ליגת העל במקום 13 מתוך 16 קבוצות. בסוף עונת 2014 ירדה לליגה הנורווגית השנייה. נורווגיה וגארד אנסטאד קולומביה אדייר פרייד נורווגיה אקסל ברגט סקיולסביק נורווגיה קנת' סולה איסלנד סטיינפור פרייר פורשטיינסון נורווגיה פרדריק טורשטיינבו מדיה וקבצים בנושא סאנס אולף בוויקישיתוף אתר האינטרנט הרשמי של סאנס אולף (בנורווגית)
יהודה לייב הכהן

רבי יהודה לייב הכהן מאניפולי (נפטר בי"ד בתשרי תקס"ז, 1806) היה מגדולי תלמידי המגיד ממזריטש. מפורסם בשם ספרו אור הגנוז. בנו של רבי יוסף גרשון. לפי אחת המסורות החסידיות, היה תלמידו של הגאון מווילנה ובהמשך התקרב למגיד ממזריטש. היה שליח ציבור אצל המגיד ממזריטש. כיהן כמגיד מישרים באניפולי. הוא אחד משני המסכימים על ספר התניא (לצד רבי זושא מאניפולי), ומכונה שם "הרב החסיד המפורסם איש אלוקי, קדוש יאמר לו". נקבר באניפולי לצד רבו, המגיד ממזריטש. בשנת תרכ"ו הודפס ספרו אור הגנוז בלמברג, על ידי נכדו רבי שלמה מלודמיר שעלה ארצה והשתקע בטבריה ושהי' נכדו או נינו של רבי שלמה מקרלין. עיקר הספר עוסק בכל פרשה מפרשות השבוע, בה מוסבר איך הכל נובע ממקור השם אהו-ה, היוצא מהמילים "את השמים ואת הארץ", שבתחילת ספר בראשית. בין המסכימים: הצמח צדק רבי מנחם מנדל שניאורסון, רבי מרדכי מצ'רנוביל, רבי אהרן מצ'רנוביל, רבי אברהם מטריסק, רבי דוד מטולנא, רבי יעקב יצחק ממקארוב, רבי חיים מצאנז ורבי יצחק מאיר מגור. בסוף ספרו, הודפס בשער חדש, ספר ביאורים על המשנה בדרך החסידות, בשם "וזאת ליהודה". בסוף הספר אור הגנוז נדפס גם הספד לא גמור על רבי צבי כץ, מחבר הספר "עטרת צבי" על שולחן ערוך, ושני עמודים מספרו על התנ"ך (שלא יצא לאור). ספר נוסף הוא שבט מיהודה על חומש בראשית ושמות שהודפס בוורשה תרנ"ג-תרס"א בתוך הספר "דברי נגידים" של נכדו רבי דוד מאיר קרליבצקי. ספרים נוספים של המחבר על אגדות התלמוד בבלי וירושלמי היו בידי נכדו זה, ואבדו. בנו רבי יוסף, כתב את ספרו של אביו. ביילא, אשתו הראשונה של רבי משה אליקים בריעה הופשטיין מקוז'ניץ. אסתר, אשתו הראשונה של רבי משה מלודמיר בן רבי שלמה מקרלין. פייגא, אשת רבי אהרן מאניפולי יצחק אלפסי, החסידות - אישים, בערכו. אור הגנוז א, באתר אוצר החכמה